Ձև N 3

Կադաստրի կոմիտե

ԱՄՓՈՓԱԹԵՐԹ

«ԱՆՇԱՐԺ ԳՈՒՅՔԻ ԳՆԱՀԱՏՄԱՆ ԳՈՐԾՈՒՆԵՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՕՐԵՆՔԻ ՆԱԽԱԳԾԻ

|  |  |
| --- | --- |
| 1. Վարչապետի աշխատակազմի տարածքային զարգացման և  շրջակա միջավայրի հարցերի վարչություն | 26.04.2021 թ. |
| N 02/12.8/11271-2021 |
| **ԵԶՐԱԿԱՑՈՒԹՅՈՒՆ**  **«Անշարժ գույքի գնահատման գործունեության մասին» Հայաստանի Հանրապետության օրենքում փոփոխություն կատարելու մասին», «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ կատարելու մասին» և «Պետական տուրքի մասին» Հայաստանի Հանրապետության օրենքում փոփոխություն կատարելու մասին» Հայաստանի Հանրապետության օրենքների նախագծերի փաթեթի վերաբերյալ**  Նախագծերի փաթեթում ներառված «Անշարժ գույքի գնահատման գործունեության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի վերաբերյալ առկա են հետևյալ նկատառումները. |  |
| 1. Նախագծի 18-րդ հոդվածի 2-րդ մասով սահմանվում է, որ գնահատման կազմակերպությունը, որպես գույքային պատասխանատվության ապահովման միջոց, պարտավոր է իր գործունեությունն ապահովագրել հնարավոր դրամական վնասից, որը կարող է առաջանալ պատվիրատուների կամ շահառուների համար՝ գնահատողի կողմից գույքի թերագնահատման կամ գերագնահատման հետևանքով: Առաջակում ենք նախատեսել համապատասխան կարգավորում, համաձայն որի՝ գնահատման արդյունքում պատճառված դրամական վնասը կփոխհատուցվի ապահովագրական ընկերության կողմից: | Ընդունվել է:  Նախագծի 18-րդ հոդվածի 2-րդ մասով սահմանված դրույթները ենթադրում են, որ գնահատման արդյունքում պատճառված դրամական վնասը կփոխհատուցվի ապահովագրական ընկերության կողմից: |
| 1. Նախագծի 20-րդ հոդվածի 3-րդ մասով սահմանվում է, որ որակավորման քննություններին կարող են մասնակցել բարձրագույն կրթություն ունեցող այն ֆիզիկական անձինք, որոնք վերջին վեց ամսվա ընթացքում մասնակցել են Հայաստանի Հանրապետության տարածքում գործող գնահատողների ինքնակարգավորվող կազմակերպություններից որևէ մեկի կողմից անցկացված վերապատրաստման դասընթացի և ստացել համապատասխան հավաստագիր։ Անհրաժեշտ է հստակեցնել, թե արդյո՞ք գնահատողի որակավորման վկայական ստացած ֆիզիկական անձինք ենթակա են հետագա վերապատրաստման, թե՝ ոչ: | Ընդունվել է:  Օրենքի նախագծի 20-րդ հոդվածից վերապատրաստման պահանջը հանվել է: |
| 1. Նախագծի 21-րդ հոդվածի 1-ին մասով սահմանվում է, որ գնահատողի որակավորման վկայականը տրվում է անժամկետ: Առաջարկում ենք քննարկել որակավորման վկայականի 5 տարի ժամկետով տրամադրման նպատակահարմարության հարցը: | Ընդունվել է:  Սահմանվել է վկայականի ժամկետը 5 տարի: |
| 1. Նախագծի 23-րդ հոդվածի 2-րդ մասի 9-րդ կետով սահմանվում է, որ լիազոր մարմինը սահմանում է վերապատրաստման դասընթացների անցկացման կարգը: Առաջարկում ենք «անցկացման» բառից հետո լրացնել «և դրա հիման վրա հավաստագրման» բառերը: | Ընդունվել է:  Օրենքնի նախագծի 20-րդ հոդվածից վերապատրաստման դասընթացների պահանջը հանվել է: |
| 1. Առաջակում ենք փաթեթի մեջ ներառված օրենքների ուժի մեջ մտնելու ժամկետները համապատասխանեցնել միմյանց: | Ընդունվել է:  Փաթեթի մեջ ներառված օրենքների նախագծերի ուժի մեջ մտնելու ժամկետները համապատասխանեցվել են: |
| 1. Առաջարկում ենք նախագծով կարգավորել «Անշարժ գույքի գնահատման գործունեության մասին» Հայաստանի Հանրապետության օրենքի շրջանակներում անշարժ գույքի գնահատողի որակավորման վկայական ստացած անձանց հետագա գործունեության հետ կապված հարցերը: | Ընդունվել է:  Նախագիծը խմբագրվել է, գործող վկայականները ուժի մեջ են վեց ամիս: |
| 2. Տարածքային զարգացման և  շրջակա միջավայրի նախարարական կոմիտե | 04.08.2021 թ. |
|  |
| Առաջարկվել է Նախագծի 2-րդ հոդվածի 2-րդ մասը շարադրել նոր խմբագրությամբ: | Ընդունվել է:  Նախագծի 2-րդ հոդվածի 2-րդ մասը խմբագրվել է.  «2.Սույն օրենքը չի տարածվում մշակութային արժեքների, արժեթղթերի, ածանցյալ ֆինանսական գործիքների (գործարքների), արժութային արժեքների, թանկարժեք մետաղների, թանկարժեք քարերի ու թանկարժեք մետաղներից և քարերից պատրաստված զարդերի գնահատման, անշարժ գույքի կադաստրային գնահատման, վրա:»: |
| Առաջարկվել է Նախագծի 9-րդ հոդվածից հանել 7-րդ, 8-րդ և 9-րդ կետերը, իսկ 6-րդ կետում լրացնել «անշարժ» բառը: | Ընդունվել է:  Նախագծի 9-րդ հոդվածը խմբագրվել է: |
| Առաջարկվել է Նախագածի 18-րդ հոդվածի 2-րդ մասը շարադրել նոր խմբագրությամբ: | Ընդունվել է:  Նախագծի 18-րդ հոդվածի 2-րդ մասը խմբագրվել է.  «2. Գնահատման կազմակերպությունը, պարտավոր է ապահովագրել իր աշխատակից հանդիսացող գնահատողների պատասխանատվությունը գնահատողի կողմից գույքի թերագնահատման կամ գերագնահատման հետևանքով պատվիրատուներին կամ շահառուներին պատճառված վնասի համար:»: |
| Առաջարկվել է Նախագծի փաթեթի «Պետական տուրքի մասին» ՀՀ օրենքում փոփոխություն կատարելու մասին» ՀՀ օրենքի նախագծում կատարել բազային տուրքի «20-ապատիկի» բառերը փոխարինել «100-ապատիկի» բառերով: | Ընդունվել է:  Նախագիծը խմբագրվել է: |